钦定古今图书集成/理学汇编/学行典/第075卷 > 诗经 > 《大明》
## 钦定古今图书集成/理学汇编/学行典/第075卷 > 诗经 > 《大明》

维此文王，“小心翼翼。昭事上帝，聿怀多福。厥德不回，
以受方国。”

〈大全〉丰城朱氏曰：“圣人之德，敬为大。泛言之而为德，切言之而为敬。敬者，德之舆也，无敬则德不行。圣人之敬，上与天心合，下与人心合。故以之事天，非有心于求福也，而自足以求多福；以之治人，非有心于求媚也，而自足以受方国。其德之不回，即其心之敬者为之也。使此心之敬，有一毫之空阙、一息之闲断，则不可”谓之“不回”矣。